**ELŐTERJESZTÉS**

**A KÉPVISELŐ-TESTÜLET**

**2020. november 9-i rendes ülésére**

**Előterjesztés**

**Ingyenes ajándékozás elfogadása**

A napirendet tárgyaló ülés dátuma: 2020.11.09.

A napirendet tárgyaló ülés: Pénzügyi Bizottság, Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása: ------**

**2. Jogszabályi hivatkozások**:

**3.Költségkihatások és egyéb szükséges feltételeket, illetve megteremtésük javasolt forrásai:** Nincs

**4. Tényállás bemutatása:**

A Telki Pipacs Galéria tulajdonosa Márton Ildikó azzal a felajánlással kereste meg az Önkormányzatot, hogy a Telki Pipacs Galériában az elmúlt években megrendezett kiállítások során ott kiállított és a Galéria részére felajánlott festmények közül 36 db alkotást az önkormányzat részére ingyenesen elajándékoz, az önkormányzati tulajdonú közintézményekbe történő elhelyezés céljából.

Az Önkormányzat tulajdonáról és az önkormányzati vagyonnal való gazdálkodás egyesszabályairól szóló 24/2011.(11.01) Ör. rendelet 21.§. (2) bekezdése rögzíti a felajánlott vagyon elfogadásának szabályait, melynek értelmében a vagyon tulajdonjogának ingyenes vagy kedvezményes megszerzéséről, felajánlás elfogadásáról a Képviselő-testület dönt.

A felajánlás elfogadása esetén az illetékekről szóló 1990. évi XCIII. törvény 5. § (1) bekezdésének b) pontja alapján teljes személyes illetékmentességben részesül a helyi önkormányzat. Így az ajándékozási illeték megfizetésének terhe alól mentesül az önkormányzat ezen jogügylet esetén.

A fent részletezett indokok alapján a felajánlott ingóságok ajándékként történő elfogadásáról szóló döntés meghozatalára teszek javaslatot a Tisztelt Képviselő-testületnek.

Telki, 2020. október 20.

Deltai Károly

polgármester

**Határozati javaslat**

**Telki község Önkormányzat**

**Képviselő-testületének**

**…../2020.(XI….) önkormányzati határozata**

**Ingyenes ajándékozás elfogadása**

Telki Község Önkormányzat Képviselő-testülete úgy határozott, hogy elfogadja a Pipacs Galéria tulajdonosa Horváth László Károlyné (szül: Márton Ildikó) ajándékozó részéről a Telki község Önkormányzata részére történt ingyenes felajánlását, melynek keretében ajándékozó az önkormányzat részére 36 db festményt ajándékoz. A festményeket ajándékozó az önkormányzati tulajdonú közintézményekben történő elhelyezés céljából ajándékozza megajándékozott részére. Az ajándék ajándékozói becsértéke 4.140.000.- Ft

A képviselő-testület felhatalmazza a polgármestert az ajándékozási szerződés aláírására.

Határidő: azonnal

Felelős: Polgármester